b'\n_START_ARTICLE_\nSulfaniilihappo\n_START_SECTION_\nOminaisuudet\n_START_PARAGRAPH_\nSulfaniilihappo on huoneenl\xc3\xa4mp\xc3\xb6tilassa kiinte\xc3\xa4\xc3\xa4. Aine reagoi voimakkaasti niin vahvojen happojen kuin em\xc3\xa4stenkin kanssa. Sulfaniilihapon kuumentaminen yli 290\xc2\xa0\xc2\xb0C hajottaa yhdisteen, jolloin syntyy hiilidioksidia sek\xc3\xa4 rikin- ja typen oksideja.\n_START_SECTION_\nSynteesi\n_START_PARAGRAPH_\nSulfaniilihappoa voidaan valmistaa sulfonoimalla aniliinia. Aniliini ja rikkihappo reagoivat muodostaen aniliinivetysulfaattia, joka veden eliminaation j\xc3\xa4lkeen muodostaa sulfonihappoa.\n_START_SECTION_\nK\xc3\xa4ytt\xc3\xb6\n_START_PARAGRAPH_\nSulfaniilihappo on t\xc3\xa4rke\xc3\xa4 yhdiste useiden eri atsov\xc3\xa4riaineiden valmistuksessa.  Lis\xc3\xa4ksi sulfaniilihappoa k\xc3\xa4ytet\xc3\xa4\xc3\xa4n fluoresoivien valkaisuaineiden valmistuksessa sek\xc3\xa4 muiden orgaanisten yhdisteiden, kuten fenyylihydratsiini-p-sulfonihapon, synteesiin.'